CELEX: 32006R0996
Language: lt
Date: 2006-06-29 00:00:00
Title: 2006 m. birželio 29 d.  Komisijos reglamentas (EB) Nr. 996/2006, iš dalies keičiantis Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą

1.7.2006   
            
            
               LT
            
            
               Europos Sąjungos oficialusis leidinys
            
            
               L 179/26
            
         
      KOMISIJOS REGLAMENTAS (EB) Nr. 996/2006
   2006 m. birželio 29 d.
   iš dalies keičiantis Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant stabilizuoti rinkas ir užtikrinti deramą žemės ūkiu cukraus sektoriuje besiverčiančios bendruomenės gyvenimo lygį, buvo iš pagrindų peržiūrėtas ir pataisytas bendras cukraus sektoriaus rinkos organizavimas.
            
         
               (2)
            
            
               Dėl to buvo panaikintas Tarybos reglamentas (EB) Nr. 1260/2001 (2) dėl bendro cukraus sektoriaus rinkų organizavimo ir pakeistas Tarybos reglamentu (EB) Nr. 318/2006 (3).
            
         
               (3)
            
            
               Priėmus Reglamentą (EB) Nr. 318/2006, taip pat reikia iš dalies pakeisti Reglamento (EEB) Nr. 2658/87 I priede pateiktos Kombinuotosios nomenklatūros 17 skirsnio 2 papildomąją pastabą.
            
         
               (4)
            
            
               Reglamentą (EEB) Nr. 2658/87 reikėtų atitinkamai iš dalies pakeisti.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priedas iš dalies keičiamas, kaip nurodyta šio reglamento priede.
   2 straipsnis
   Šis reglamentas įsigalioja 2006 m. liepos 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. birželio 29 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 838/2006 (OL L 154, 2006 6 8, p. 1).
   
      (2)  OL L 178, 2004 6 30, p. 1.
   
      (3)  OL L 58, 2006 2 28, p. 1.
   
      PRIEDAS
      Reglamento (EEB) Nr. 2658/87 I priedo 17 skirsnyje 2 papildomoji pastaba iš dalies keičiama taip:
      
         
                     „2.
                  
                  
                     Muitas, taikomas žaliaviniam cukrui, klasifikuojamam 1701 11 10 ir 1701 12 10 subpozicijose, kurio išeiga nustatyta pagal Tarybos reglamento (EB) Nr. 318/2006 I priedo III punktą, yra ne 92 %, apskaičiuojamas taip:
                     atitinkama norma dauginama iš pataisos koeficiento, gauto procentinę išeigą, nustatytą pagal pirmiau išvardytas nuostatas, padalinus iš 92.“